Իմ խորթ եղբայր Ֆրանկենշտեյնը

«Իմ խորթ եղբայր Ֆրանկենշտեյնը» (), 2004 թվականի գեղարվեստական ֆիլմ՝ նկարահանված Վալերի Տոդորովսկու կողմից։

Սյուժե 
Յուլիկը, որ աշխատում է որպես լրագրող, նամակ է ստանում մի կնոջից, ում հետ ծանոթ է եղել քսան տարի առաջ։ Կինը հայտնում է, որ Յուլիկը որդի ունի։ Ընդ որում, Յուլիկն ամուսնացած է. նրա կինը՝ Ռիտան, աշխատում է որպես բնակարանային գործակալ, իսկ երեխաները՝ Եգորն ու Անյան, դպրոցականներ են։ Պավլիկը գալիս է Մոսկվա՝ հոր մոտ։ Նա վերադառնում է Չեչնիայից, որտեղ մասնակցել է պատերազմին ու կորցրել մի աչքը։ Պավլիկին թվում է, թե ամենուր թշնամիներ են։ Յուլիկը սկզբում չի ցանկանում ընդունել որդուն ու չափազանց սառն է վերաբերվում նրան։

Պավելի ու Ռիտայի խոսակցությունից պազվում է, որ տղայի հարազատ մայրը մահացել է, երբ նա բանակում է եղել։ Նույն օրը Եգորն իր ընկերներին հրավիրում է միասին դիտելու «Ֆրանկենշտեյն» ֆիլմը, որի գլխավոր դերում հանդես է գալիս Բորիս Կարլոֆը։ Դպրոցականները ծաղրում են Պավլիկին։

Մի անգամ Պավլիկի վրա հարձակվում են անծանոթներ, ծեծում նրան ու պահանջում, որ հեռանա քաղաքից։ Սակայն Պավելը հաղթում է ու իմանում, որ նրանց ուղարկել է Եգորը։ Երեկոյան վերադառնալով տուն՝ Պավելը Եգորին զգուշացնում է, որ իրենց ուզում են գժտեցնել։ Ռիտան նկատում է, որ Պավելը ծեծկռտուքի մեջ է ընկել, ու Յուլիկին համոզում է նրան տանել հոգեբուժարան։ Սակայն Յուլիկը, տեսնելով հիվանդանոցում տիրող իրավիճակը, որդուն տուն է տանում։

Մի քանի օր անց Յուլիկը, առավոտյան չգտնելով երեխաներին, իմանում է, որ Պավելը նրանց տարել է անվտանգ տեղ։ Հեռախոսով նա Ռիտային ու Յուլիկին պատվիրում է նստել գնացք, և գիշերը նրանք հասնում են Էլեոնորա Դմիտրիևնայի՝ Պավլիկի մոր ամառանոցը։ Պավելը մի քանի անգամ կրակում է ի պատասխան պահակի գոռոցի, և ի վերջո նրանց շրջապատում է ոստիկանությունը։ Փոխհրաձգության արդյունքում Պավելին սպանում են։

Դերերում

Նկարահանող անձնակազմ 
 Սցենարի հեղինակ՝ Գենադի Օստրովսկի
 Ռեժիսոր՝ Վալերի Տոդորովսկի
 Պրոդյուսեր՝ Լեոնիդ Յարմոլնիկ
 Նկարիչ՝ Վլադիմիր Գուդիլին
 Կոմպոզիտոր՝ Ալեքսեյ Այգի
 Հնչյունային ռեժիսոր՝ Սերգեյ Չուպրով

Սաունդթրեք
 Приезд Павла
 Ожидание
 В поисках «Духов»
 Разговор с Ритой
 В поезде
 Возвращение Павла
 Младшая сестра
 Дача. Ночь
 «Здесь Они, Я Их Чую»
 Ожидание Штурма
 Финал

Ֆիլմի սաունդթրեքն առանձին սկավառակով թողարկվել է 2004 թվականին («WWW.Records», «Рекун ТВ» ՍՊԸ արտոնագրով)։

Անվանակարգեր և մրցանակներ 
 «Ոսկե արծիվ» – մրցանակների է արժանացել «Ռեժիսորական լավագույն աշխատանք» և «Երկրորդ պլանի կնոջ լավագույն դերակատարում» (Ելենա Յակովլևա) անվանակարգերում, ներկայացվել է «Լավագույն խաղարկային ֆիլմ», «Լավագույն սցենար» և «Ֆիլմի լավագույն երաժշտություն» անվանակարգերում,
 «Կինոտավր» կինոփառատոնի գրան պրի և Նախագահական մրցանակ դերասանական խմբին,
 Մոսկվայի միջազգային կինոփառատոնի մրցանակ ռուսական ծրագրի լավագույն ֆիլմի համար։

Ծանոթագրություններ

Արտաքին հղումներ
 
 «Իմ խորթ եղբայր Ֆրանկենշտեյնը»  «Энциклопедия отечественного кино» կայքում

Ռուսական դրամա ֆիլմեր
Վալերի Տոդորովսկու ֆիլմեր
2004 ֆիլմեր
Ռուսերեն ֆիլմեր
«Ոսկե արծիվ» մրցանակի դափնեկիրներ
Ռուսական ֆիլմեր